Afară sunt 30 de grade, dar în magazine au apărut ciocolata și decorațiunile de Crăciun. O țară vecină se grăbește cu sărbătorile
Chiar dacă vara calendaristică s-a încheiat în urmă cu doar o săptămână și încălzirea climatică face ravagii, produsele festive pentru sărbătorile de iarnă sunt deja pe rafturi: magazinele din rețeaua KIK sunt deja pline de decorațiuni de Crăciun, cu elfi, zâne, tot felul de inscripționări cu XMAS, figurine din turtă dulce și pomi de Crăciun, suporturi de lumânări cu fulgi de zăpadă și diferiți reni, scrie cotidianul ungar Magyar Hirlap.